b'\n_START_ARTICLE_\nLezbos\n_START_PARAGRAPH_\nLezbos [l\xc3\xa9sbos] (gr\xc5\xa1ko \xce\x9b\xce\xad\xcf\x83\xce\xb2\xce\xbf\xcf\x82: L\xc3\xa9sbos, tudi pre\xc4\x8drkovano Lesvos) je gr\xc5\xa1ki otok v severovzhodnem delu Egejskega morja. Je del prefekture Lezbos, tretji najve\xc4\x8dji gr\xc5\xa1ki in osmi najve\xc4\x8dji sredozemski otok. Njegova povr\xc5\xa1ina je 1630 km\xc2\xb2, dol\xc5\xbeina obale pa 320 km. Prebivalcev je pribli\xc5\xbeno 90.000 in tretjina \xc5\xbeivi v glavnem mestu Mitilene na jugovzhodnem delu otoka. Preostalo prebivalstvo je razpr\xc5\xa1eno po manj\xc5\xa1ih mestih in vaseh.'